سەرۆک کۆمار داکۆکی کرد: کۆماری ئیسلامی ئێران لە گەڵ هەر کردەوەیەک کە جیهان بەرەو شەڕ ببات، دژایەتی دەکات.
بە پێی راپۆرتی ئاژانسی هەواڵی مێهر، حوجەتولئیسلام سەید ئیبراهیم رەییسی وێڕای ئاماژە بەوەی کە ئەمڕۆ لە ئاستی نێودەوڵەتیدا بینەری هەموو جۆرە زوڵم و دەسدرێژی بۆ هەندێ وڵاتانی وەکوو ئەفغانستان و فەلەستینین، وتی: بەشداری ئەمریکا و ناتۆ لە ئەفغانستان جگە لە شەڕ و ئاژاوە دەستکەوتێکی دیکەی نەبووە و نە بۆ ئەفغانستان و نە بۆ ناوچەش ئاسایشی بەدواوە نەبووە.
ئەو وێڕای ئاماژە بەوەی کە ئێران لە گەڵ هەر کردەوەیەک کە جیهان بەرەو شەڕ ببات دژایەتی دەکات، وتیشی: شەڕ و ئاژاوە لە ئۆکراین نابێ ببێتە هۆی چاوپۆشی لە دۆخی ئەفغانستان و کێشەکانی خەڵکی ئەم وڵاتە.